Stórleikur Elvars dugði ekki til gegn heimamönnum Elvar Már skoraði 29 stig gegn Svartfjallalandi.mynd / kkí Íslenska karlalandsliðið í körfubolta tapaði fyrir því svartfellska , 86 - 92 , í þriðja leik sínum á Smáþjóðaleikunum í Svartfjallalandi . Ísland hefur tapað tveimur leikjum og unnið einn á Smáþjóðaleikunum . Íslendingar mæta Kýpverjum í síðasta leik sínum í riðlinum á laugardaginn . Elvar Már Friðriksson var langatkvæðamestur í íslenska liðinu með 29 stig , sex fráköst og sex stoðsendingar . Þórir Guðmundur Þorbjarnarson skoraði 14 stig og Gunnar Ólafsson ellefu . Ísland var sjö stigum yfir í hálfleik , 47 - 40 , en Svartfjallaland náði yfirhöndinni í 3. leikhluta . Svartfellingar unnu á endanum sex stiga sigur , 86 - 92 , og hafa unnið báða leiki sína á Smáþjóðaleikunum .